Umhverfis - og auðlindaráðuneytið hefur kynnt í samráðsgátt stjórnvalda drög að breytingum á lögum um hollustuhætti og mengunarvarnir . " Með frumvarpinu er innleidd ný Evróputilskipun en henni er ætlað að koma í veg fyrir og draga úr umhverfisáhrifum af tilteknum plastvörum og áhrifum þeirra á heilsu fólks . Ákvæðum tilskipunarinnar er fyrst og fremst beint að þeim plastvörum sem finnast helst á ströndum en mælingar hafa sýnt að rusl á ströndum í Evrópu er að 80 - 85% plast og þar af eru einnota plastvörur 50% og hlutir tengdir veiðum 27% . Tilskipuninni er ætlað að styðja við myndun hringrásarhagkerfis og efla úrgangsforvarnir með því að styðja við notkun sjálfbærra og endurnotanlegra vara , fremur en einnota vara . Við hvetjum þá sem láta sig málið varða að senda inn umsögn á samráðsgáttina , en frestur til þess rennur út þann 16. janúar næstkomandi .